ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ ቤላሩስ፡ ሰልፈኛታት ተቓውሞን ፖሊስን ቤላሩስ ተጓኒጾም 10 ነሓሰ 2020 ምንጪ ስእሊ, Reuters መግለጺ ስእሊ, ድሕሪ መረጻ፡ ሰልፈኛታት ተቓውሞን ፖሊስን ቤላሩስ ተጓኒጾም ኣብቲ ትማሊ ኣብ ቤላሩስ ዝተኻየደ ሓያል ንሕንሕ ዝነበሮ ሃገራዊ መረጻ እቲ ናይ ነዊሕ እዋን ፕሬዝደንት ኣሌክሳንደር ሉካሼንኮ ስዒሩ ዝብል ዜና ብሃገራዊ ቴሌቪዝን ምስተቓልሐ፡ ናዕቢ ተላዒሉ። ፖሊስ ነቲ ሓያል ተቓውሞ ንምብታን ናይ ፕላስቲክ ጥይት፣ ቦንባ ድምጽን ሓያል ማይ እትደፍእ መኪናን ተጠቒሞም። ተሓላቒ ሰብኣዊ መሰላት ዝኾነ ጉጅለ፡ ኣብቲ ተቓውሞ ሓደ ሰብ ከም ዝሞተን ካልኦት 120 ከም ዝተኣሰሩን ገሊጹ። ፕሬዝደንት ሉካሼንኮ ኣብ ኣፈናዊ ቖጸራ ድምጺ መረጻ፡ 80 ሚኢታዊት ድምጺ ከም ዝረኸበ እዩ ተገሊጹ። ፕሬዝደንት ሉካሼንኮ ኣብ ኣፈናዊ ቖጸራ ድምጺ መረጻ፡ 80 ሚኢታዊት ድምጺ ከም ዝረኸበ እዩ ተገሊጹ። "ጽልኣት፣ ፍርሕን ኣፈላላይን ኣወጊድና ስለ ዝመጻእና ኣብቲ መረጻ ንሕና ኢና ተዓዊትና" ኢላ ስቬትላንታ ቲክሃኖቪስካያ። ኣብቲ ኣፈናዊ ውጽኢት 9.9 ሚኢታዊት ድምጺ ክትረክብ እንከላ፡ ኣብ ገለ ከባቢታት ግን ካብ 70 ክሳብ 80 ሚኢታዊት ድምጺ ትረክብ ምንባራ ትገልጽ። ስቬትላንታ ቲክሃኖቪስካያ፡ ንዝተኣሰረ በዓል ቤታ ተኪኣ ናብቲ መረጻ ክትወዳደር ክትኣቱ እንከላ ብዙሓት ዓበይቲ ሰልፍታት ተቓውሞ ክትመርሕ ጸኒሓ እያ። ወዲ 65 ዓመት ፕሬዝደንት ኣሌክሳንደር ሉካሼንኮ ድማ ካብ 1994 ዓ.ም [ኣቆጻጽራ ኤውሮፓ] ኣትሒዙ ኣብ ስልጣን ዘሎ መራሒ እታ ሃገር እዩ። ኣብ ድሮ እቲ መረጻ ኣብ ዝተኻየዱ ናይ ተቓውሞ ሰልፍታት፡ ጋዜጠኛታትን ነጠፍቲ ማሕበራዊ ሚድያን ተኣሲሮም እዮም። ምንጪ ስእሊ, Reuters መግለጺ ስእሊ, ሰልፈኛታት ፕሬዝደንት ኣሌክሳንደር ሉካሼንኮ ንክወርድ ይጠልቡ እቲ ተቓውሞ ኣብ ርእሰ ከተማ እታ ሃገር ዝኾነት ሚንስክ ጀሚሩ እዩ ናብ ካልኦት ዓበይቲ ከተማታት ተዛሚቱ። ኣብ ሚንስክ፡ ፖሊስ ነቶም ሰልፈኛታት ንምብታን ሓያል ድምጺ ዘስምዕ ኣጽዋር ውግእ ተጠቒሞም ተባሂሉ። ፖሊስ ነቶም ሰልፈኛታት ንምብታን ብዙሕ መንብዒ ጋዝን 'ጎማን' ዝተጠቐመ ኾይኑ፡ ኣብቲ ከባቢ ዝተጎድኡ ናብ ሆስፒታል ዝበጸሐ ኣምቡላስታት ብበዝሒ ክመላለሳ ተራእየን። እቶም ናዕበኛታት ምስ ፖሊስ ክሳድ ንክሳድ ክተሓናነቑ፣ ብርክት ዝበሉ ድማ ክእሰሩ ዘርእዩ ገለ ተንቀሻቐሲ ምስልታት'ውን ነይሮም። እቶም መናእሰይ፡ ነቲ ፕረዚደንት 'በቓኻ ቻው!'
